Virdžinija Bičas

Virdžinija Bičas () – miestas rytų JAV, Virdžinijoje, prie Atlanto vandenyno Česapyko įlankos. 2020 m. JAV gyventojų surašymo duomenimis, mieste gyveno 459 470 gyventojų,Virginia Beach city, Virginia. www.census.gov. Nuoroda tikrinta 2023-12-21. su priemiesčiais – 1,8 mln. Tai svarbus kurortinis miestas, garsėjantis paplūdimiais, viešbučių, motelių ir restoranų gausa. Yra JAV karinė oro bazė. Įsteigti du universitetai. Miestas verčiasi turizmu, kariniais įrenginiais, žemės ūkiu ir įvairiomis pramonėmis.

 Istorija 
Miestas įkurtas 1887 m. Pastačius viešbutį ir nutiesus geležinkelį į Norfolką, miestas pradėjo augti kaip kurortas. Po Pirmojo pasaulinio karo miestas tapo svarbia nacionalinės pakrančių apsaugos sistemos baze.Virginia Beach. www.britannica.com. Nuoroda tikrinta 2023-12-21.

 Gyventojai 
2021 m. duomenimis, Virdžinija Biče gyveno 60,5 % baltųjų, 18,3 % afroamerikiečių, 6,85 % azijiečių, 5,09 % mišrios rasės, 0,38 % kitų rasių, 0,15 % indėnų, 0,1 % Ramiojo vandenyno salų ir 8,58 % lotynoamerikiečių kilmės gyventojų.Virginia Beach, VA. datausa.io. Nuoroda tikrinta 2023-12-21.

 Miestų partnerystė 
Virdžinija Bičas turi šešis oficialius miestus, su kuriais sudaręs partnerystės ryšius.Sister cities of Virginia Beach. www.vbsca.org. Nuoroda tikrinta 2023-12-21.
  – Ardsas ir Šiaurės Daunas, Jungtinė Karalystė
  – Mijadzakis, Japonija
  – Mosas, Norvegija
  – Olongapas, Filipinai
  – Vaiblingenas, Vokietija
  – San Chuan del Suras, Nikaragva

 Šaltiniai 

Kategorija:Virdžinijos nepriklausomi miestai